
Гр.Велинград, бул.“Хан Аспарух“ №35, тел./факс 0359 5 4176, е-mail:obsvelingrad@abv
П Р О Т О К О Л

№7

Днес, 30.05.2024г., Общински съвет – Велинград проведе редовно заседание, което бе открито в 09:30 ч.
Присъстват: 27 общински съветници. 
Отсъства: Ст.Малинов /заявление/, Вела Велава – болничен.
            Секретар на заседанието е зам.-председателят на ОбС- Велинград – Пл.Хаджиев.
Д.Гечев: Добър ден на всички! Колеги, имаме кворум и откривам днешното редовно заседание! По дневния ред има постъпили 6 допълнителни точки:  
1. Учредяване възмездно право на ползване за разполагане на постоянен пчелин в м.“Делове“. 
2. Изменение на решение №102/28.03.2024г. за изработване на ПУП – схема за трасе на нов водопровод от „ТИМБАРК БЪЛГАРИЯ“ ЕООД. 
3. Даване на съгласие за даряване и записване в активите на „МБАЛ-Велинград“ ЕООД на вещ кислородна инсталация с цел лечение на COVID пациенти.
4. Прекратяване финансирането от държавния бюджет на социалната услуга „Център за настаняване от семеен тип за деца и младежи с увреждания1“ /ЦНСТДМУ 1/ гр. Велинград, с капацитет 14 потребители, считано от 01.07.2024г. и създаване на нова социална услуга „Център за настаняване от семеен тип за пълнолетни лица с умствена изостаналост“, считано от 01.07.2024г. 
5. Избор на представител на Общината в Общото събрание на „МБАЛ-Пазарджик“ АД гр.Пазарджик. 
6. Изменение Заповед на Кмет на Община Велинград и даване съгласие за изработване на ПУП-Трасе на нова кабелна линия за нов БКТП „Клептуз“. 
Който е за точките да влезнат в дневния ред, моля да гласува! За-25, против- 0, въздържали се- 0.  Приема се! Т.10 от дневния е оттеглена от вносителя! Аз имам предложение- т.19 Питания, във връзка с публикациите /клипове/ в социалните мрежи, да стане т.1 и да разгледаме случая. Който е за, моля да гласува! За-25, против- 0, въздържали се- 0.  Приема се!  Сега гласуваме целия дневен ред с направените допълнения и изменения! За-25, против- 0, въздържали се- 1.  Приема се!
ДНЕВЕН РЕД:
1. Питания
2. Приемане на Годишен финансов отчет на «МЦ-Велинград 2017» ЕООД за 2023г. Докл.: д-р К.Аликов
3. Приемане на Годишен финансов отчет на «ВКТВ» ЕООД Велинград за 2023г. Докл.:Рени Тренова
4. Проект на Наредба за изменение и допълнение на Наредба за реда за придобиване, разпореждане и управление на общинско имущество в Община Велинград. Докл.:С.Бозьов
5. Промяна на Програмата за капиталови разходи на Община Велинград за 2024г. Докл.:инж.П.Кондев
6. Определяне на пазарна цена  въз основа на пазарна оценка на лицензиран оценител, с която да бъде обезщетена собственика на имота Севдалина Боянова. Докл.:Ал.Керина
7. Продължаване срока на действие и привеждане в съответствие с изискванията на Закона за водите на разрешително за водовземане от минерална вода - сондаж №5 «Сярна баня», издадено на «МИТКОВИ» ООД за обект «Хотел «ИВ». Докл.: Г.Владимирова
8. Удължаване на гратисния период по договор №758/19.10.2023г. за отдаване под наем на общински имот на «СЕФЕР 2023» ЕООД. Докл.:Е.Палов
9. Утвърждаване на схема по чл.56 от ЗУТ на петна, одобрени на ЕСУТ на Община Велинград за поставяне на преместваеми обекти за търговия на ул.»Мариница» по плана на с.Драгиново. Докл.:Е.Палов
10. Удължаване на срока по договор №359/07.04.2021г. за отдаване под наем на общински имот на «МАГИ-54» ЕООД. Докл.:Е.Палов
11. Одобряване поставянето на осем броя едностранни фирмени информационно-указателни табели за магазин «Т-Маркет». Докл.:Н.Мерджанова
12. Одобряване на един брой петно в полза на Исторически музей-Велинград за безвъзмездно поставяне на подвижно информационно табло. Докл.:Н.Мерджанова
13. Проект на Програма за провеждане на Велинградските празници на културата – 2024г. Докл.:Ил.Гешева
14. Даване на съгласие за изработване на ПУП – частично изменение на ПРЗ, засягащо част от кв.30 по плана на с.Юндола. Докл.:Д.Кондева
15. Одобряване на ПУП-Парцеларен план на обект «Трасе на нова подземна кабелна линия» в м.»Грамадски дол». Докл.:инж.Я.Савова
16. Разрешение за изработване на ПУП-схема за трасе на канализация от бул.»Хан Аспарух» до ул.»Патриарх Евтимий» по плана на гр.Велинград. Докл.:инж.Я.Савова
17. Разрешение за изработване на ПУП – ПП и схема за трасе на нов водопровод до м.»Марина ливада» по КК на гр.Велинград. Докл.:инж.Я.Савова
18. По програмата за работа на ОбС:
18.1.Финансов отчет на «Медицински център Велинград 2017» ЕООД за първо тримесечие на 2024г. Докл.: д-р К.Аликов

18.2.Финансов отчет на «ВКТВ» ЕООД за първо тримесечие на 2024г. Докл.: Рени Тренова
18.3.Финансов отчет на «МБАЛ-Велинград» ЕООД за първо тримесечие на 2024г.   Докл.: д-р З.Пепелов
19. Учредяване възмездно право на ползване за разполагане на постоянен пчелин в м.“Делове“. 
20. Изменение на решение №102/28.03.2024г. за изработване на ПУП – схема за трасе на нов водопровод от „ТИМБАРК БЪЛГАРИЯ“ ЕООД. 
21. Даване на съгласие за даряване и записване в активите на „МБАЛ-Велинград“ ЕООД на вещ кислородна инсталация с цел лечение на COVID пациенти.
22. Прекратяване финансирането от държавния бюджет на социалната услуга „Център за настаняване от семеен тип за деца и младежи с увреждания1“ /ЦНСТДМУ 1/ гр. Велинград, с капацитет 14 потребители, считано от 01.07.2024г. и създаване на нова социална услуга „Център за настаняване от семеен тип за пълнолетни лица с умствена изостаналост“, считано от 01.07.2024г. 
23. Избор на представител на Общината в Общото събрание на „МБАЛ-Пазарджик“ АД гр.Пазарджик. 
24. Изменение Заповед на Кмет на Община Велинград и даване съгласие за изработване на ПУП-Трасе на нова кабелна линия за нов БКТП „Клептуз“. 
Изказвания по точка първа:
Д.Гечев: Питания. Самосезираме се за качените клипове в интернет! 
Д-р. К.Коев: Въз основа на качените клипове, от фалшив профил в социалните мрежи, Община Велинград се самосезира и тази сутрин съм издал заповед за извършване на проверка по случая и свикване на Комисия за закрила на детето от 13:00ч.  

Д.Гечев: Това, което трябва да направим е първо да уведомим компетентните институции, второ да предложим представители от ОбС в тази комисия. 

Д-р. К.Коев:Аз предлагам г-н Емил Моллов. 

Д.Гечев: Аз предлагам Ангел Симеонов. 

Ал.Даскалов: Ат.Рангелов.

Д-р. К.Коев:Надежда Ключкова и Пенка Кръстева. Заповядайте в 13:00ч. в Малка зала. 

Д.Гечев:Подлагам на гласуване комисията. За-26, против- 0, въздържали се- 0.  Приема се!  

Емил Моллов: Това, което се разпространява в социалните мрежи е неприятно за цялата велинградска общественост. Кметът адекватно веднага е пуснал заповед за проверка и комисия! Същото трябва да направи и директорката- да създаде своя вътрешна комисия. Като се разгледат всички обстоятелства, чак тогава трябва да се излезе с официално становище, което да е подплатено с действия на работодателите. ОбС също е длъжен да излезе със свое становище – смятам, че трябва обстойна проверка. Недопустим е побоят над дете! 
Анг.Симеонов: Аз ще алармирам за нарушение на Закона за училищно и предучилищно образование, чл.62, ал.4 - Когато в детската градина са записани деца с различна етническа принадлежност от една и съща възраст, не се допуска обособяването им в групи по ал. 1 въз основа на етническата им принадлежност. След мои проучвания в обществото, се оказва, че имаме конкретни нарушения на този член. Искам това съответно да бъде проверено и в комисията, която се сформира. 
М.Якимова: Случаят е изключително неприятен и аз като директор съм пуснала заповед, която е свързана със създалата се кризисна ситуация. По всякакъв начин ще проверя случая със записа, който бе пуснат. Мисля, че тази история прекалено актуална вече стана. Видях всичко и ще излезна със становище, след като бъде направена проверката. Ще поканя членове от Обществения съвет и хора, които са от детската градина. В нашата градина, във всяка една група, има деца от ромски произход. Ние сме горди, че нашите деца са еднакви. 
Н.Томанова: Аз съм бабата на детето. Мога да кажа, че нищо не е манипулация- защо детето постоянно назовава Нели, Нели, Нели.....! Представете се на мое място да видите с очите си какво става в тая градина. Винаги детето с насинено око, посред нощ става и пищи: ‘аз ще слушам, че Нели ще ме затвори в тоалетната!’ Винаги краката напикани и чорапите миришеха! Това не си го измислям- ето го детето пред Вас! Само като мине покрай градината: ‘не, не, не- Нели ме бие’! И че децата се разделят на циганчета и българчета- вярно е! Много е мръсно в тази градина- децата вечно са нахапани и вечно гладни- аз му нося ядене. Не ги хранят и не ги гледат! 
Д.Гечев: Аз мога да кажа, че и моето дете е в тази градина и не споделям, това което казахте, но ще се направи комисия, която да извърши проверка. Благодаря Ви! 
Изказвания по точка втора:
Д.Гечев: Приемане на Годишен финансов отчет на «МЦ-Велинград 2017» ЕООД за 2023г.
Анг.Симеонов: ПК по Икономика – не разглежда точката, поради липса на докладчик!

М.Еюпов: ПК по ОС- всички са за, 1- против!

Д.Гечев: Благодаря Ви! Имате думата! 
Емил Моллов: Аз направих предложението да не се разглежда точката, тъй като такъв ни е правилникът! Нямам нищо против отчета, но те са длъжни да присъстват! Това е! 
Д.Гечев:Други изказвания? Няма! Гласуваме поименно! За-24, против- 1, въздържали се- 2.  Приема се! 
Н.Ключкова: Г-н Кмете, МБАЛ е с ВрИД управител повече от 6 месеца, същото важи и за ВКТВ и МЦ! Никой не идва да ни дава отчет! Вие сложихте хора, които казахте, че ще оправят нещата, а нищо не е оправено! 
Изказвания по точка трета:
Д.Гечев: Приемане на Годишен финансов отчет на «ВКТВ» ЕООД Велинград за 2023г.
М.Еюпов: ПК по ОС- за!

Анг.Симеонов: ПК по Икономика- за!
Ал.Даскалов: За ВКТВ, единственото решение е влизането в асоциация. 

Д-р. К. Коев: Влизаме в асоциация – водата става 2,50 лв. И ще има пари за капиталова програма иначе ще тъпчем в това положение, което сме!

Емил Моллов: Дружеството е на загуба с 297 хил.лв. За първото итримесечие е  59 500 лв.- ако умножим по 4, пак ще отидем над 250 хил.лв. приблизително. Ние сме с най-ниска цена на водата- абсурдно е това дружество да функционира нормално! Едиственият вариант е асоциация! В момента е обявен търг и за сградата на това дружество!
Д.Гечев: Има приет бизнес-план, в момента цената по този план трябва да е 1,30 лв. Уви, цената се определя от КЕВР. Предприели сме стъпки в предишното заседание за разделяне със Сърница. Единственият път е да направим асоциация самостоятелно, но трябва да се разделим със Сърница! 
Д-р. К. Коев: Ние трябва да изберем веднъж за винаги, дали да има дупки, или да плащаме 59 ст вода! 
Д.Гечев: Благодаря Ви! Други изказвания? Няма! Гласуваме поименно! За-27, против-0, въздържали се- 0.  Приема се! 

Изказвания по точка четвърта:
Д.Гечев: Проект на Наредба за изменение и допълнение на Наредба за реда за придобиване, разпореждане и управление на общинско имущество в Община Велинград.
М.Еюпов: ПК по ОС- всички са за, 1- въздържал се!

Д.Гечев: Благодаря Ви! Други изказвания? Няма! Гласуваме явно! За-26, против-0, въздържали се- 1.  Приема се! 
Изказвания по точка пета:

Д.Гечев: Промяна на Програмата за капиталови разходи на Община Велинград за 2024г.
М.Еюпов: ПК по ОС- за!

В.Сотирова: ПК по ТСУ- за!
Анг.Симеонов: ПК по Икономика и ПК по Образование- за!
Пл.Хаджиев: Аз имам едно предложение- вместо ул. ''1-Май'' (с.Света Петка), да се запише ул. 'Арапчал'. 

Д-р. К.Коев: Аз предлагам, тъй като отпадна т.10, тези средства, които бяха за закупуване на павилионите на Клептуза, да се пренасочат за дограмата на ДГ 'Детски Рай''. 
Д.Гечев: Благодаря Ви! Подлагам на гласуване първото предложение. За-27, против-0, въздържали се- 0.  Приема се! Подлагам на гласуване второто предложение. За-27, против-0, въздържали се- 0.  Приема се! Гласуваме поименно точката, с така направените допълнения и изменения! За-27, против-0, въздържали се- 0.  Приема се! 

Изказвания по точка шеста:

Д.Гечев: Определяне на пазарна цена  въз основа на пазарна оценка на лицензиран оценител, с която да бъде обезщетена собственика на имота Севдалина Боянова.
М.Еюпов: ПК по ОС- за, 100 лв./кв.м.!

В.Сотирова: ПК по ТСУ- за, 100 лв./кв.м.!
Анг.Симеонов: ПК по Икономика – за, 100 лв./кв.м.
Д.Гечев: Благодаря Ви! Други мнения? Няма! Гласуваме поименно с направеното предложение за цената! За-27, против-0, въздържали се- 0.  Приема се! 

Изказвания по точка седма:

Д.Гечев: Продължаване срока на действие и привеждане в съответствие с изискванията на Закона за водите на разрешително за водовземане от минерална вода - сондаж №5 «Сярна баня», издадено на «МИТКОВИ» ООД за обект «Хотел «ИВ».
В.Сотирова: ПК по ТСУ- за!
Д.Гечев: Благодаря Ви! Други изказвания? Няма! Гласуваме явно! За-27, против-0, въздържали се- 0.  Приема се! 
Изказвания по точка осма:

Д.Гечев: Удължаване на гратисния период по договор №758/19.10.2023г. за отдаване под наем на общински имот на «СЕФЕР 2023» .

 М.Еюпов: ПК по ОС- за-8, против-1, въздържал се-1. 

Анг.Симеонов: ПК по Икономика – за!

Д.Гечев: Благодаря Ви! Други изказвания? Няма! Гласуваме поименно! За-22, против - 1, въздържали се - 4.  Приема се! 
Изказвания по точка девета:

Д.Гечев: Утвърждаване на схема по чл.56 от ЗУТ на петна, одобрени на ЕСУТ на Община Велинград за поставяне на преместваеми обекти за търговия на ул.»Мариница» по плана на с.Драгиново.
М.Еюпов: ПК по ОС- за!
В.Сотирова: ПК по ТСУ- за!
Д.Гечев: Благодаря Ви! Други становища? Няма! Гласуваме поименно! За-27, против- 0, въздържали се-0.  Приема се! 
Изказвания по точка десета:

Д.Гечев: Удължаване на срока по договор №359/07.04.2021г. за отдаване под наем на общински имот на «МАГИ-54» ЕООД.
М.Еюпов: ПК по ОС- за!
Д.Гечев: Благодаря Ви! Други становища? Няма! Гласуваме поименно! За-27, против- 0, въздържали се-0.  Приема се! 
Изказвания по точка единадесета:

Д.Гечев: Одобряване поставянето на осем броя едностранни фирмени информационно-указателни табели за магазин «Т-Маркет».
В.Сотирова: ПК по ТСУ- за!
М.Еюпов: ПК по ОС- за!

Д.Гечев: Благодаря Ви! Други изказвания? Няма! Гласуваме поименно! За-27, против- 0, въздържали се- 0.  Приема се! 
Изказвания по точка дванадесета:

Д.Гечев: Одобряване на един брой петно в полза на Исторически музей-Велинград за безвъзмездно поставяне на подвижно информационно табло.
В.Сотирова: ПК по ТСУ- за!
М.Еюпов: ПК по ОС- за!
Д.Гечев: Благодаря Ви! Други изказвания? Няма! Гласуваме поименно! За-27, против- 0, въздържали се- 0.  Приема се! 
Изказвания по точка тринадесета:

Д.Гечев: Проект на Програма за провеждане на Велинградските празници на културата – 2024г.
Анг.Симеонов: ПК по Образование – за!

Емил Моллов: Предвидената сума за ВПК е 110 хил.лв. Мисля, че пред ОбС трябва да се дадат всички мероприятия, със прогнозна стойност. 
Д.Гечев: Благодаря Ви! Други мнения? Няма! Гласуваме явно! За-27, против- 0, въздържали се- 0.  Приема се! 
Изказвания по точка читиринадесета:

Д.Гечев: Даване на съгласие за изработване на ПУП – частично изменение на ПРЗ, засягащо част от кв.30 по плана на с.Юндола.
В.Сотирова: ПК по ТСУ- за!
М.Еюпов: ПК по ОС- за!
Д.Гечев: Благодаря Ви! Други становища? Няма! Гласуваме поименно! За-27, против- 0, въздържали се- 0.  Приема се! 
Изказвания по точка петнадесета:

Д.Гечев: Одобряване на ПУП-Парцеларен план на обект «Трасе на нова подземна кабелна линия» в м.»Грамадски дол».
В.Сотирова: ПК по ТСУ- за!
Ив.Петров: Относно т.15 пуснахме жалба, защото се запознахме с информацията от Вашия web-сайт. Става въпрос за пресичане на 20 KV кабел с трасе за мин.вода. Първоначално ЕСУТ предлага 2 варианта. Вариант №1 от представения ПУП-Парцеларен план, при който процедирания ПУП с дължина L=172ml и нанесени 2 броя топлопровода се вижда, че така предложения подземен топлопровод пресича в 3 точки двата подземни съществуващи водопровода за пренос на минерална вода. Една пресечна точка в северната част и две пресечни точки в югозападната част на имота. Вариант №2- от представения ПУП-Парцеларен план се вижда, че е намалена общата дължина на трасето за подземния електропровод 20kV (вместо 172 ml) с нова дължина L=163ml, като в югозападната част на ПИ№10450.212.108 се скосява успоредно на нанесения водопровод и се избягват двете точки на пресичане. При този Втори вариант, остава само една точка на пресичане, разположена в северната част на ПИ№10450.212.108, за което пресичане  „Електроразпределение Юг“ ЕАД се произнася, че е технически възможно, с нарочно писмо Вх.№53-00/97 от 16.01.2024г. в съответствие с Наредба №8/28.07.1999г. (поради липса на друго техническо решение) и за което пресичане е представен (виж т.2.4.7) детайл на пресичане изготвен от ел. проектант. С Решение ХLІІІ , взето с Протокол № 1 от 08.02.2024 год. на ЕСУТ при Община Велинград, се предлага процедиране на Вариант №2 с нова дължина 163ml  за „Проект ПУП- Парцеларен план за трасе на нова подземна КЛ 20kV за изместване на  съществуваща ВЛ 20 kV  извод “Кацаров” в обхвата на ПИ№10450.212.108 в местност “Грамадски дол” землище гр.Велинград“ с една точка на пресичане, със забележка касаеща задължително съгласуване от „Електроразпределение Юг“ ЕАД на проект детайл на пресичане на ново подземно трасе на 20kV ток с минерален водопровод. Смятам знаете, че ако удари ток в точката на пресичане, той ще се запространи по цялото трасе- хотели, чешми по улиците! Недай си Боже някое дете да пие вода тогава- няма и да разбере какво става! Със забележката, касаеща задължително съгласуване от „Електроразпределение Юг“ ЕАД на проект детайл на пресичане на ново подземно трасе на 20kV ток с минерален водопровод. На 6 места е записано, че детайлът не е съгласуван с „Електроразпределение Юг“ ЕАД. От вчера разбрах, архитектът каза, че такова съгласуване се е появило в един момент! В Деловодството на ОбС-Велинград е входирана жалба от ‘Велконт’’ ЕООД, до Кмет и гл.архитект, ако позволите ще Ви я зачета. На основание чл.28, ал.3 от ЗМСМА, във връзка с чл.32, ал.3 от Правилника на ОбС и във връзка с насрочено заседание, изразявам становище и отправям искане, както следва- в дневния ред е включена т.15 Одобряване на ПУП-Парцеларен план  на обект:: ” Трасе на нова подземна КЛ 20 кV за изместване на съществуваща ВЛ 20 кV извод „Кацаров” в обхвата на ПИ 10450.212.108 в местност  „Грамадски дол“ по  КККР на гр.Велинград,  ЕКАТТЕ 10450, община  Велинград, област Пазарджик. В приложения проет не са представени и липсват конкретни документи/ становищя и изискани съгалсувания: липса на съгласуване от „Електроразпределение Юг“ ЕАД- вариант 2. Съгласно Протокол № 1 от 08.02.2024 год. на ЕСУТ, е взето Решение ХLІІІ, което инкорпорира в себе си: Представен е детайл на пресичане на 20kV кабел с топлопровод (поради липса на друга техническа възможност), изготвен от ППП инж.Николай Тодоров Гичев Рег.№07851 (който детайл не е съгласуван с ЕВН). Вариант №2 с нова дължина 163ml  за „Проект ПУП- Парцеларен план за трасе на нова подземна КЛ 20kV за изместване на  съществуваща ВЛ 20 kV  извод “Кацаров” в обхвата на ПИ№10450.212.108 в местност “Грамадски дол” землище гр.Велинград“ с една точка на пресичане, със забележка касаеща задължително съгласуване от „Електроразпределение Юг“ ЕАД на проект детайл на пресичане на ново подземно трасе на 20kV ток с минерален водопровод, изготвен от ППП инж.Николай Тодоров Гичев Рег.№07851.Липса на посочени координатни данни в текстовата и графичната част на предложението, респ. В проекта на решение, касаещо точното разположение на ПИ 10450.212.108 на съществуващата ВЛ 20 KV, както и на двата водопровода: съществуващ общ. Водопровод и съществуващ подземен водопровод за мин.вода, захранващ х-л Преслав. Поради гореизложеното, моля да изключите точката от дневния ред, до представяне на съгласуване от ЕР Юг ЕАД и вписване на точните координатни данни! 
арх.Т.Енев: С Ваше решение от 2023г.  е дадено разрешение за изработване на ПУП –  парцеларен план на за обект: ” Трасе на нова подземна КЛ 20 кV за изместване на съществуваща ВЛ 20 кV извод „Кацаров” в обхвата на ПИ 10450.212.108 в местност ”Грамадски дол“ по  КККР на гр.Велинград,  ЕКАТТЕ 10450, община  Велинград, област Пазарджик. Целта на разработката е да се определи трасе  на нова подземна КЛ  20 KV  в обхвата на  ПИ 10450.212.108, която да измести съществуваща ВЛ 20 кV извод „Кацаров”, която минава през имота на възложителя . Общата дължина на новото трасе на подземната КЛ  20 KV е 172 лин. метра. В този момент тази картинка е Вариант 1. Този, който е рисувал, обаче не е имал картинката какво има отдолу. Вкарвам го на ЕСУТ- той връща картинката, за да се нанесат коректно водопроводите! Върнах точката, за да взема становище от „Електроразпределение Юг“ ЕАД. Питам- те казват че може, с нарочно писмо- водата може да мине върху тока! На ЕСУТ влиза новият Вариант 2 - 20 KV кабел върви успоредно на него, с една точка на пресичане- контакт само с водопровода на ‘’Геолозите’’. Проектантът като носи този вариант, липсва печата на Енергото. Затова в проекта за решение пише: задължително съгласуване от „Електроразпределение Юг“ ЕАД. Вече имам съгласуване. Представил съм го на ПК по жалби. Свършена е тази работа и Вие вече може да гласувате. С една дума- технически това не беше на ЕСУТ, но днес вече го има! Въпреки, че държавата България не поддържа подземен и надземен кадастър, Отдел ТСУ в Община Велинград го има в цифров вариант, с координати. 
Д.Гечев: Благодаря Ви! Други изказвания? 
Емил Моллов: Сега виждаме, че е съгласувано с „Електроразпределение Юг“ ЕАД, предлагам да отпадне в решението детайла, че не е съгласувано.

Д.Гечев:Да, благодаря Ви! Гласуваме поименно! За-23, против- 0, въздържали се- 4.  Приема се! 
Изказвания по точка шестнадесета:

Д.Гечев: Разрешение за изработване на ПУП-схема за трасе на канализация от бул.»Хан Аспарух» до ул.»Патриарх Евтимий» по плана на гр.Велинград.
В.Сотирова: ПК по ТСУ- за!
Д.Гечев: Благодаря Ви! Други мнения? Няма! Гласуваме поименно! За-26, против- 0, въздържали се- 0.  Приема се! 
Изказвания по точка седемнадесета:
Д.Гечев: Разрешение за изработване на ПУП – ПП и схема за трасе на нов водопровод до м.»Марина ливада» по КК на гр.Велинград.
В.Сотирова: ПК по ТСУ- за!
Д.Гечев: Благодаря Ви! Други становища? Няма! Гласуваме поименно! За-26, против- 0, въздържали се- 0.  Приема се! 
Изказвания по точка осемнадесета:
Д.Гечев: По програмата за работа на ОбС: Финансов отчет на «Медицински център Велинград 2017» ЕООД за първо тримесечие на 2024г.;  Финансов отчет на «ВКТВ» ЕООД за първо тримесечие на 2024г.;  Финансов отчет на «МБАЛ-Велинград» ЕООД за първо тримесечие на 2024г.   Точката е информативна и не се гласува!
Изказвания по точка деветнадесета:
Д.Гечев: Учредяване възмездно право на ползване за разполагане на постоянен пчелин в м.“Делове“. 
В.Сотирова: ПК по ТСУ и ПК по Туризъм- за!
М.Еюпов: ПК по ОС- за всички и 1- негласувал!

Анг.Симеонов: ПК по Икономика и ПК по Образование- за!

Д.Гечев: Благодаря Ви! Други изказвания? Няма! Гласуваме поименно! За-24, против- 0, въздържали се- 0, негласувал- 1.  Приема се! 
Изказвания по точка двадесета:
Д.Гечев: Изменение на решение №102/28.03.2024г. за изработване на ПУП – схема за трасе на нов водопровод от „ТИМБАРК БЪЛГАРИЯ“ ЕООД.
В.Сотирова: ПК по ТСУ и ПК по Туризъм- за, с така направеното ново предложение!
М.Еюпов: ПК по ОС- за!

Зл.Льотин: За!

Анг.Симеонов: ПК по Икономика и ПК по Образование- за!

Д.Гечев: Благодаря Ви! Други изказвания? Няма! Гласуваме поименно! За-26, против- 0, въздържали се- 0.  Приема се! 
Изказвания по точка двадесет и първа:
Д.Гечев: Даване на съгласие за даряване и записване в активите на „МБАЛ-Велинград“ ЕООД на вещ кислородна инсталация с цел лечение на COVID пациенти.
В.Сотирова: ПК по ТСУ и ПК по Туризъм- за!
М.Еюпов: ПК по ОС- за!

Зл.Льотин: За!

Анг.Симеонов: ПК по Икономика и ПК по Образование- за!

Д.Гечев: Благодаря Ви! Други изказвания? Няма! Гласуваме поименно! За-25, против- 0, въздържали се- 1.  Приема се! 
Изказвания по точка двадесет и втора:
Д.Гечев: Прекратяване финансирането от държавния бюджет на социалната услуга „Център за настаняване от семеен тип за деца и младежи с увреждания1“ /ЦНСТДМУ 1/ гр. Велинград, с капацитет 14 потребители, считано от 01.07.2024г. и създаване на нова социална услуга „Център за настаняване от семеен тип за пълнолетни лица с умствена изостаналост“, считано от 01.07.2024г. 
В.Сотирова: ПК по ТСУ и ПК по Туризъм- за!
М.Еюпов: ПК по ОС- за!

Зл.Льотин: За!

Анг.Симеонов: ПК по Икономика и ПК по Образование- за!

Д.Гечев: Благодаря Ви! Други становища? Няма! Гласуваме поименно! За-26, против- 0, въздържали се- 0.  Приема се! 
Изказвания по точка двадесет и трета:
Д.Гечев: Избор на представител на Общината в Общото събрание на „МБАЛ-Пазарджик“ АД гр.Пазарджик. 
В.Сотирова: ПК по ТСУ и ПК по Туризъм- за, предлагаме д-р М.Рахим!
М.Еюпов: ПК по ОС- за, предлагаме д-р М.Рахим!

Зл.Льотин: За, предлагаме д-р М.Рахим! 

Анг.Симеонов: ПК по Икономика и ПК по Образование- за, предлагаме д-р М.Рахим!

Д.Гечев: Благодаря Ви! Други становища? Няма! Гласуваме поименно! За-26, против- 0, въздържали се- 0.  Приема се! 
Изказвания по точка двадесет и четвърта:
Д.Гечев: Изменение Заповед на Кмет на Община Велинград и даване съгласие за изработване на ПУП-Трасе на нова кабелна линия за нов БКТП „Клептуз“. 
В.Сотирова: ПК по ТСУ и ПК по Туризъм- за!
М.Еюпов: ПК по ОС- за!

Зл.Льотин: За!

Анг.Симеонов: ПК по Икономика и ПК по Образование- за!

Д.Гечев: Благодаря Ви! Други изказвания? Няма! Гласуваме поименно! За-26, против- 0, въздържали се- 0.  Приема се! 
Поради изчерпване на дневния ред, закривам заседанието! 

Заседанието бе закрито в 10:45ч.

ПРОТОКОЛЧИК:


 
       СЕКРЕТАР ЗАМ-ПРЕДСЕДАТЕЛ: 
/Гл.спец.ОбС – Соня Стриглева/

  


         
    /Пл.Хаджиев/

